כל הפוסל במומו פוסל

כל הפוסל במומו פוסל הוא ביטוי עברי מתקופת האמוראים שמיוחס לאמורא שמואל <ref></ref>, שמשמעותו ההלכתית היא שאדם שאומר על חברו שיש לו פסול חיתון, יש לחשוש ולבדוק שאותו פסול יוחסין ישנו בו.

ביטוי זה משמש באופן רווח במשמעות שמי שמותח ביקורת על חברו, לעיתים קרובות, נגוע בעצמו באותו פגם. תופעה זו מכונה בפסיכולוגיה השלכה.

==מקור הביטוי ופירושו==
מקור הביטוי בתלמוד במסכת קידושין, במסגרת סיפור על מפגש בין רב יהודה בר יחזקאל לרב נחמן. קודם למפגשם הכריז רב יהודה על אדם אחר, שביזה אותו ואת שליח בית הדין, כעבד, שכן הוא נהג לכנות אחרים "עבדים". בדין התורה בפני רב נחמן מסביר רב יהודה כי נהג כך על פי האמרה: . הוא מוסיף לצטט את שמואל: . לדברי רב נחמן באותה סוגיה, הכלל מוביל לחשש פסול, אך אינו מאפשר הכרזה על פסול.

ההלכה נלמדה ממובאה זו לעניין הכשרתן או פסילתן של משפחות למטרות חיתון. יש להתרשם, שאדם שפוסל משפחות באופן שיטתי – כנראה יש פסול דווקא בייחוס המשפחתי שלו. הכלל נפסק להלכה בדברי הרמב"ם: .

בדברי הרמב"ם מודגש שכלל זה נוהג במי שרגיל בכך ולא במי שפסל את חברו באופן חד פעמי.

בעל מצודת דוד מסביר בכך את הפסוק במשלי: "וּמוֹצִא דִבָּה הוּא כְסִיל" - טיפשותו של מוציא הדיבה היא בכך שלבסוף כולם יאמרו עליו את מה שהוציא על חברו: "מי שאינו מכסה השנאה ומראה כעסו להוציא לעז על חבירו... הלא לכסיל יחשב, כי הכל יאמרו כל הפוסל במומו פוסל".

==הענשה==
בתלמוד בבלי, במסכת קידושין, מובאת ברייתא העוסקת בהענשת אנשים הפוסלים בחבריהם:

רש"י מסביר את טעם הדבר בזלזול: . לעומתו, רבנו תם מסביר את הדין כענישה נגדית על העונש שהמקלל ניסה לגרום .

== שימושים בעברית המודרנית ==
* הקורא, אלי בן עיון, מאשים את אמנון אברמוביץ בגזענות, משום שהאחרון כתב שהעיר צפת נכבשה על ידי החרדים, ומטיח בפניו: "הפוסל במומו פוסל"<ref>אלי בן עיון, "[http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1986%2F02%2F27&id=Ar01103&sk=7359541E צפת הכבושה]", מעריב, 27 בפברואר 1986</ref>
* שולמית אלוני מתמרמרת על ה"בכיר במפלגת העבודה" שמשווה בין ר"ץ לבין ד"ש ורפ"י וטוענת כלפיו במאמר: "הניסיון להלביש את התוויות של ד"ש או רפ"י על ר"ץ, הוא כניסיון להציג בעלי חוליות כאמבות. ואנחנו יודעים היכן נמצאות האמבות. נמצא ש"הפוסל במומו פוסל"<ref>כותרת ראשית, [http://www.jpress.nli.org.il/Olive/APA/NLI_heb/SharedView.Article.aspx?href=KOTERT%2F1988%2F09%2F16&id=Ar00300&sk=B5CBA2A7 מכתבים]. 16 באוגוסט 1988</ref>
* כתגובה לשמועות שנפוצו בזמנו על פרידתם של דודו טופז ובת זוגו, דליה בר-ששת: "טופז אפילו הגיב תלמודית למתרחש, ואמר: "הפוסל במומו פוסל"<ref>[http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1990%2F10%2F14&id=Ar03802&sk=5D531B5C אנשים], מעריב, 14 באוקטובר 1990</ref>

==ראו גם==
* כל הנגעים אדם רואה חוץ מנגעי עצמו

==קישורים חיצוניים==

* [https://www.besodh.com/courses/%D7%94%D7%A4%D7%95%D7%A1%D7%9C-%D7%91%D7%9E%D7%95%D7%9E%D7%95-%D7%A4%D7%95%D7%A1%D7%9C/lessons/%D7%94%D7%A4%D7%95%D7%A1%D7%9C-%D7%91%D7%9E%D7%95%D7%9E%D7%95-%D7%A4%D7%95%D7%A1%D7%9C/ כל הפוסל במומו פוסל], שיעור של הרב יובל אשרוב
* נעמי וולפסון, [http://www.tzohar.org.il/?p=2554 איש ואשה כמראה זה לזו], באתר צהר
* הרב עובדיה חן, [https://www.ykr.org.il/%D7%9B%D7%9C-%D7%94%D7%A4%D7%95%D7%A1%D7%9C-%D7%91%D7%9E%D7%95%D7%9E%D7%95-%D7%A4%D7%95%D7%A1%D7%9C/ כל הפוסל במומו פוסל], באתר ישיבת כסא רחמים
* [https://thetalmud.wordpress.com/2017/03/28/כָּל-הַפּוֹסֵל-בְּמוּמוֹ-פּוֹסֵל/ כל הפוסל במומו פוסל], באתר בית הספר לתלמוד
* ישראל חיים טביוב, "אוצר המשלים והפתגמים", [https://benyehuda.org/read/4945?author=%D7%99%D7%A9%D7%A8%D7%90%D7%9C+%D7%97%D7%99%D7%99%D7%9D+%D7%98%D7%91%D7%99%D7%95%D7%91&title=%D7%90%D7%95%D7%A6%D7%A8+%D7%94%D7%9E%D7%A9%D7%9C%D7%99%D7%9D+%D7%95%D7%94%D7%A4%D7%AA%D7%92%D7%9E%D7%99%D7%9D כל הפוסל במומו פוסל], (פתגם 1791)

==הערות שוליים==

קטגוריה:ניבים וביטויים חז"ליים
קטגוריה:מעמדות ויוחסין ביהדות
קטגוריה:משפט עברי: דיני משפחה ואישות
קטגוריה:קידושין: סוגיות תלמודיות